รายงานเชิงวิชาการ

การอ่านและพิจารณาวรรณคดีเรื่อง ขัตติยพันธกรณี

นางสาว ปณตพร จันทรโคลิกา ชั้นมัธยมศึกษาปีที่ 5/9 เลขที่ 6

นางสาว ยลดา น้าวิไลเจริญ ชั้นมัธยมศึกษาปีที่ 5/9 เลขที่ 10

นาย คริษฐ์ เกษโกวิท ชั้นมัธยมศึกษาปีที่ 5/9 เลขที่ 7

เสนอ

อ.พนมศักดิ์ มนูญปรัชญาภรณ์

ภาคเรียนที่ 2 ปีการศึกษา 2560 โรงเรียนสาธิตนานาชาติมหาวิทยาลัยมหิดล

รายงานนี้เป็นส่วนหนึ่งของกิจกรรมการเรียนรู้โดยใช้โครงงานเป็นฐาน (Project Based Learning)

รายวิชาภาษาไทยและวัฒนธรรม ระดับชั้นมัธยมศึกษาปีที่ 5

คำนำ

รายงานฉบับนี้เป็นส่วนหนึ่งของวิชาภาษาไทย ชั้นมัธยมศึกษาปีที่ ๕ โดยมีจุดประสงค์ เพื่อการศึกษาและพิจารณาความรู้ที่ได้จากการอ่านวรรณคดี เรื่องขัตติยพันธกรณี ทั้งนี้ในรายงาน ฉบับนี้มีเนื้อหาซึ่งประกอบด้วยความรู้เกี่ยวกับ การอ่านและพิจารณาเนื้อหา กลวิธี การใช้ภาษา และประโยชน์ หรือคุณค่าในวรรณคดีและวรรณกรรม

ผู้จัดทำต้องขอขอบคุณอาจารย์พนมศักดิ์ มนูญปรัชญาภรณ์ ผู้ให้ความรู้และ แนวทางในการศึกษา หวังว่ารายงานฉบับนี้จะให้ความรู้และเป็นประโยชน์แก่ผู้อ่านทุกท่าน หามีข้อแนะนำหรือผิดพลาดประการใด ผู้จัดทำขอรับไว้และขออภัยมา ณ ที่นี้ด้วย

สารบัญ

เนื้อเรื่อง…………………………………………………………………..........................………....................………...............1-2

โครงเรื่อง…………………………………………………………………..........................………....................………...............2

ตัวละคร…………………………………………………………………..........................………....................……….................2

ฉากท้องเรื่อง…………………………………………………………………..........................………....................………..........2

บทเจรจาหรือราพึงราพัน…………………………………………………………………..........................………....................3

แก่นเรื่อง…………………………………………………………………..........................………....................……….............. ..3

การสรรคำ…………………………………………………………………..........................………....................………............3-4

การเรียบเรียงคำ…………………………………………………………………..........................………..................................4

การใช้โวหาร………………………………………………………………..........................………....................………............4-5

คุณค่าด้านอารมณ์……………………………………………………..........................………....................………..............5-6

คุณค่าด้านคุณธรรม……………………………………………………..........................………....................………..............6

คุณค่าด้านสังคม………………………………………………………………………………………………………………..................6

คุณค่าด้านอื่นๆ……………………………………………………..........................………....................……….....................6

บรรณานุกรม……………………………………………………..........................………....................……….........................7

การอ่านและพิจารณาเนื้อหาและกลวิธีในวรรณคดีและวรรณกรรม

เนื้อเรื่อง

เนื้อเรื่องย่อ

เรื่องนี้เป็นเรื่องเกี่ยวกับพระบาทสมเด็จพระจุลจอมเกล้าเจ้าอยู่หัว (ร.5) หลังจากที่ทรงพระประชวรเนื่องจากเสียพระราชหฤทัยที่ถูกฝรั่งเศสรุกล้ำดินแดนไทย เมื่อ ร.ศ. 112

ประวัติ

ในช่วงหลังของคริสต์ศตวรรษที่14 ทวีปยุโรปได้ปฏิวัติอุตสาหกรรมและการเติบโตลัทธิจักรวรรดินิยม ที่นำไปสู่การแผ่อิทธิพลของชาติตะวันตกในภูมิต่างๆของโลก เมื่อพระบาทสมเด็จพระจุลจอมเกล้าเจ้าอยู่หัว เสด็จขึ้นครองราชย์ในพ.ศ.2411 ประเทศในเอเชียต้องเผชิญกับการคุกคามจากชาติมหาอำนาจโดยเฉพาะอังกฤษและฝรั่งเศษซึ่งขยายอิทธิพลเข้ามาอย่างเต็มที่ สองประเทศนี้ได้แข่งกันหาผลประโยชน์ทางการค้า การเมืองและวัฒนธรรมในประเทศไทย และมีเป้าหมายที่จะยึดครองประเทศราชของไทย(กัมพูชาลาวและดินแดนในแหลมมลายูตอนเหนือ) หลังจากที่ฝรั่งเศษได้กัมพูชาและเวียดนามเป็นอาณานิคมก็พยายามขยายอณาเขตของตนไปจนถึงฝั่งแม่นำ้โขง หลังจากนั้นได้เกิดปัญหาความขัดแย้งระหว่างไทยกับฝรั่งเศษเรื่องเขตแดนทางด้านหลวงพระบาง เริ่มจากการกระทบกระทั่งกันของกำลังทหารทั้ง2ฝ่ายและได้ขยายวงกว้างไปถึงเรื่องคนในบังคับและธุรกิจของคนในบังคับความขัดแย้งรุนแรงขึ้นเรื่อยๆ ผู้แทนทางการทูตของสองประเทศจึงได้พยายามเจรจาเพื่อหาทางออกแก้ไขปัญหาแต่ไม่สำเร็จ จนกระทั่งกองเรือรบของฝรั่งเศษได้รุกล้ำเข้ามาถึงปากแม่น้ำเจ้าพระยาจนเกิดการยิงต่อสู้กับทหารไทยที่ประจำป้อมพระจุลจอมเกล้า และป้อมผีเสื้อสมุทรที่ปากน้ำ ในที่สุดเรือปืนของฝรั่งเศษ 2 ลำก็แล่นผ่านเข้ามาจอดทอดสมอหน้าสถานทูตฝรั่งเศส ฝรั่งเศษยื่นคำขาดหลายอย่าง เช่นการเรียกร้องสิทธิเหนือดินแดนและการเรียกร้องค่าปรับจำนวนมาก เมื่อรัฐบาลไทยให้คำตอบล่าช้าเรือรบฝรั่งเศสก็แล่นออกไปปิดอ่าวไทยซึ่งไทยได้ขาดการสนับสนุนจากอังกฤษที่ไทยหวังว่าจะช่วยถ่วงดุลอำนาจของฝรั่งเศสทำให้ไทยต้องยอมอ่อนข้อให้ฝรั่งเศสโดยไม่มีเงื่อนไข วิกฤตการณ์ครั้งนี้จบลงด้วยการลงนามในสนธิสัญญากรุงเทพฯระหว่างรัฐบาลไทยกับฝรั่งเศส ทำให้ไทยเสียสิทธิเหนือดินแดนฝั่งซ้ายแม่นำ้โขงและเสียอำนาจการปกครองคนในบังคับชาวอินโดจีนให้แก่ฝรั่งเศส นอกจากนี้ฝรั่งเศสยังเข้ายึดครองจังหวัดจันทบุรีไว้เป็นประกันและเตรียมแผนการที่จะยึดครองดินแดนอื่นๆของไทยต่อไปด้วย

พระบาทสมเด็จพระจุลจอมเกล้าเจ้าอยู่หัวต้องทรงดำเนินวิเทโศบายทางการทูตด้วยความอดทนและ นิ่มนวลทรงพยายามแสวงหาพันธมิตรจากมหาอำนาจอื่นๆไว้คอยช่วยเหลือเจรจาและทรงยอมผ่อนปรนให้กับข้อเรียกร้องต่างๆของฝรั่งเศสบ้างหลังจาก14ปีกว่าความขัดแย้งจะยุติลงไทยได้ตรากลับคืนมา

เนื้อเรื่องโดยรวม

เรื่องทั้งหมดที่เกิดขึ้นทำให้พระบาทสมเด็จพระจุลจอมเกล้าเจ้าอยู่หัวซึ่งทรงประชวรด้วยโรคพระหทัยมาก่อนแล้ว ทรงเกิดความทุกข์โทมนัสและตรอมพระทัยเป็นอย่างยิ่งจนพระอาการประชวรทรุดหนักลง กรมพระยาเทวะวงศ์วโรปการเสนาบดีกระทรวงต่างประเทศทรงพระนิพนธ์ไว้ในลายพระหัตถ์ถึงเจ้าพระยาอภัยราชาที่ปรึกษาราชการแผ่นดินชาวเบลเยียมว่า “...ท่านก็ทราบดีอยู่ว่าเมื่อครั้งที่เรามีเรื่องขัดแย้งกับฝรั่งเศส พระบาทสมเด็จพระจุลจอมเกล้าเจ้าอยู่หัวเคยทรงหวังพึ่งอังกฤษ ความผิดหวังอย่างรุนแรงที่ทรงรู้สึกในครั้งนั้นแทบจะ

ทำให้พระทัยแทบจะแตกสลายหรือสิ่งพระชนม์ลงทีเดียว…” นอกจากนั้นในพระราชหัตถเลขาของพระบาทสมเด็จพระจุลจอมเกล้าเจ้าอยู่หัวที่พระราชทานไปยังสมเด็จพระเจ้าลูกยาเธอเจ้าฟ้ามหาวชิราวุธที่ประเทศอังกฤษก็ทรงเล่าถึงอาการประชวรไว้โดยตลอด ในระหว่างที่ทรงประชวรหนักนี้ความเจ็บปวดทุกข์ทรมานทั้งพระวรกายและพระทัยทำให้ทรงหมดกำลังที่จะดำรงพระชนม์ชีพต่อไป จึงหยุดเสวยพระโอสถและได้ทรงพระราชนิพนธ์บทโคลงและฉัน์ขึ้นบทหนึ่ง เพื่อทรงลาเจ้านายพี่น้องบางพระองค์ ส่วนสมเด็จพระเจ้าบรมวงศ์เธอกรมพระยาดำรงราชานุภาพได้ทรงนิพนธ์อินทรวิเชียรฉันทร์จำนวน26บทถวายเช่นกัน การพระราชนิพนธ์โคลงและฉันท์ในพระบามสมเด็จพระจุลจอมเกล้าเจ้าอยู่หัวและพระนิพนธ์ฉันท์ถวายตอบของสมเด็จพระเจ้าบรมวงศ์เธฮกรมพระยาดำรงราชานุภาพเป็นบทกวีนิพนธ์ที่กลายมาเป็นขัตติยพันธกรณี

โครงเรื่อง

แบ่งเป็น2ส่วน

ส่วนแรกเป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว ทรงใช้โคลงสี่สุภาพรวม7บทแสดงความกังวลพระทัยที่ทรงพระประชวรเป็นเวลานานทำให้เป็นภาระอัน “หนักอกผู้บริรักษ์” ทั้งปวงประกอบด้วยความเจ็บทั้งวรกายและพระทัยของพระองค์ยิ่งเฉพาะในยามวิกฤตแบบนี้แต่ทว่าเหตุการณ์บ้านเมืองยามนี้ทำให้พระองค์ทรงตระหนักดีว่าพระองค์ยังไม่สามารถเสด็จไปยังภพเบื้องหน้าได้ตามพระทัยหมาย เพราะหน้าที่ของพระองค์คือต้องปกป้องรักษาบ้านเมืองไว้ท ำให้ภาพพจน์ของโคลงออกมาในรูปแบบของการ อุปลักษณ์เปรียบเทียบ ในส่วนที่2 ถูกแต่งด้วยอินทรวิเชียรฉันท์เป็นการบรรยายความรู้สึกที่เบื่อหน่ายหมดกำลังพระทัยที่จะรักษาพระอาการประชวรและอาจจะไม่สามารถกลับมาทรงงานได้เต็มที่เท่าที่ควร

ส่วนที่สองคือส่วนชองพระนิพนธ์ในสมเด็จพระเจ้าบรมวงศ์เธอกรมพระยาดำรงราชานุภาพทรงเริ่มต้นด้วยการถวายกำลังพระทัยโดยใช้การบรรยายให้เห็นถึงในฐานะที่ทรงเป็นพระบรมศานุวงศ์และเสนาบดีที่ทรงปฏิบัติงานอย่างใกล้ชิด ทรงมีความกังวลห่วงใยรวมถึงประชาชนทั่วไปเช่นกันหลังจากนั้นเป็นการถวายข้อคิดโดยการเปรียบเทียบคนไทยเป็นเสมือนลูกเรือที่กำลังสับสนต้องการคนชี้แนะ ไม่ว่าจะกระทำการสิ่งใดย่อมมีอุปสรรคตามมาเสมอ ด้วยที่ว่าสมเด็จพระเจ้าบรมวงศ์เธอกรมพระยาดำรงราชานุภาพได้ทรงงานถวายชีวิตรับใช้และปฎิบัติหน้าที่อย่างสุดกำลัง บทพระนิพนธ์เป็นเครื่องกระตุ้นให้พระบาทสมเด็จพระจุลจอมเกล้าเจ้าอยู่หัวเกิดพระขัตติยมานะที่จะสู้ต่อไป พระนิพนธ์จบลงด้วยการถวายพระพรให้ทรงหายจากอาการพระประชวรมีพระชนมายุยืนยาวพร้อมทั้งทวายคำปลอบประโลมคำยืนยันถึงความจงรักภักดีและคำปลุกใจให้ลุกขึ้นสู้ต่อไปเพื่อประเทศชาติและชาวไทยทุกคน

ตัวละคร

• พระบาทสมเด็จพระจุลจอมเกล้าเจ้าอยู่หัวแสดงความวิตกและความทุกข์ของประชาชนชาวไทยในพระอาการประชวร

• สมเด็จกรมพระยาดำรงราชานุภาพเป็นพระเจ้าน้องยาเธอจงแสดงความจงรักภักดีแก่พระบาทสมเด็จพระจุลจอมเกล้าเจ้าอยู่หัวโดยกล่าวไว้ว่าถ้าเลือดเนื้อของพระองค์เจือยาถวายให้พระบาทสมเด็จพระจุลจอมเกล้าเจ้าอยู่หัวหายประชวรได้ก็ยินดีจะทูลเกล้าฯถวาย

ฉากท้องเรื่อง

เหตุการณ์ ร.ศ. 112 พ.ศ. 2436

บทเจรจาหรือราพึงราพัน

เป็นฝีสามยอดแล้ว ยังราย ส่านอ

ปวดเจ็บใครจักหมาย เชื่อได้

ใช่เป็นแต่ส่วนกาย เศียรกลัด กลุ้มแฮ

ใครต่อเป็นจึ่งผู้ นั่นน้ันเห็นจริง

บทเจราจาจากตัวอย่างบทประพันธ์ข้างต้นนี้เป็นบทพระราชนิพนธ์ของพระบาทสมเด็จพระจุลจอมเกล้าเจ้าอยู่หัว ซึ่งทรงบรรยายถึงพระอาการประชวรที่เจ็บปวดอย่างแสนสาหัส และไม่เพียง แต่ประชวรพระวรกาย ยังทรงกลัดกลุ้มพระพราชหฤหัยด้วย เพราะสถานการณ์บ้านเมืองในตอนนั้น กำลังตกอยู่ในช่วงวิกฤตที่โดนคุกคามจากชาติมหาอำนาจ

แก่นเรื่อง ขัตติยพันธกรณีเป็นเรื่องราวเกี่ยวกับพระบาทสมเด็จพระจุลจอมเกล้าเจ้าอยู่หัวที่มีความกังวลพระทัยทั้งต่อพระองค์เองและประชาชนชาวไทย ซึ่งในบทนี้จะเด่นชัดในด้านของความรักที่พระองค์ท่านมีให้แก่ประเทศชาติและราษฎร จากนั้นต่อด้วยการถวายบทตอบของสมเด็จพระเจ้าบรมวงศ์เธอกรมพระยาดำรงราชานุภาพ มีเนื้อความเกี่ยวกับการให้กำลังพระทัยแด่พระบาทสมเด็จพระจุลจอมเกล้าเจ้าอยู่หัวให้ทรงลุกขึ้นสู้ต่อไป พร้อมกับการให้ข้อคิดเกี่ยวกับสัจธรรมว่าทุกอย่างย่อมมีอุปสรรคเสมอ ในตอนท้ายของบทถวายตอบเป็นการถวายพระพรและถือเป็นแสดงออกถึงความ จงรักภักดีที่มีต่อพระมหากษัตริย์และประเทศชาติ

 “ขอจงพระจงมา- ยุสถาวรพูน

      เพิ่มเกียรติอนุกูล          สยามรัฐพิพัฒน์ผลฯ”

การอ่านและพิจารณาการใช้ภาษาในวรรณคดีและวรรณกรรม

การสรรคำ

* เลือกใช้คำให้เหมาะสมกับเรื่องและฐานะของบุคคลในเรื่อง

มีการใช้คำราชาศัพท์ ให้เหมาะสมกับตัวละครในคำประพันธ์ซึ่งก็คือ พระบาทสมเด็จพระจุลจอมเกล้าฯดังตัวอย่างเช่น

ด้วยเดชะบุญญา- ภินิหาระแห่งคำ

สัตย์ข้าจงได้สัม- ฤทธิดังมโนหมาย

ขอจงวราพาธ บรมนาถเร่งเคลื่อนคลาย

พระจิตพระวรกาย จงผ่องพ้นที่หม่นหมอง

ขอจงสำเร็จรา- ชะประสงค์ที่ทรงปอง

ปกข้าฝ่าละออง พระบาทให้สามัคคี

จากพระนิพนธ์ข้างต้น จะเห็นได้ว่าสมเด็จพระเจ้าบรมวงศ์เธอกรมพระยาดํารงราชานุภาพทรงนิพนธ์โดยใช้คำราชาศัพท์ เนื่องจากผู้ที่รับสารนี้คือพระบาทสมเด็จพรจุลจอมเกล้าเจ้าอยู่หัว ตัวอย่างคำราชาศัพท์ที่ปรากฏอยู่ในพระนิพนธ์ได้แก่ “พระจิตพระวรกาย” “ราชประสงค์ที่รงปอง” “พระบาท” เป็นต้น

* คำที่เล่นเสียงหนักเบา

ในบทพระราชนิพนธ์และพระนิพนธ์ส่วนที่แต่งเป็นคำฉันท์ทั้งสองพระองค์ทรงไม่ได้เคร่งครัด เรื่องการใช้คำครุ-ลหุให้ตรงตามคำแหน่งที่วางไว้ในคณะฉันท์ แต่ทรงใช้ตามการออกเสียงหนักเบาตามธรรมชาติ ของภาษาพูดภาษาไทยเช่นเดียวกับที่กวีโบราณปฎิบัติมา เช่น

ประสาแต่อยู่ใกล้ ทั้งรู้ใช่ว่าหนักหนา

เลือดเนื้อผิเจือยา ให้หายได้จะชิงถวาย

* คำพ้องเสียงและคำซ้ำ

เป็นเด็กมีสุขคล้าย ดีรฉาน

รู้สุขรู้ทุกข์หาญ ขลาดด้วย

ละอย่างละอย่างพาล หย่อนเพราะ เผลอแฮ

คล้ายกับผู้จวนม้วย ชีพสิ้นสติสูญ

จากพระราชนิพนธ์ของพระบาทสมเด็จพระจุลจอมเกล้าฯ ได้มีการใช้คำซ้ำเพื่อเน้นความหมายให้หนักแน่น นอกจากนี้การซ้ำคำยังสามารถทำให้ผู้อ่านเห็นภาพชัดเจนยิ่งขึ้นอีกด้วย ดังเช่นคำว่า “ละอย่างละอย่างพาล” จากบทประพันธ์ข้างต้นนี้

การเรียบเรียงคำ

การดำเนินเรื่องแบ่งเป็นสองส่วน คือส่วนที่พระราชนิพนธ์โดยสมเด็จพระจุลจอมเกล้าเจ้าอยู่หัว และส่วนที่นิพนธ์โดยสมเด็จพระเจ้าบรมวงศ์เธอกรมพระยาดํารงราชานุภาพ นอกจากนี้ยังมีการนำเสนอเนื้อเรื่องจากจุดเล็กจุดน้อย แล้วจบเรื่องโดยบรรจุสารสำคัญไว้ท้ายสุด นั่นก็คือข้อความให้กำลังพระทัยแก่ สมเด็จพระจุลจอมเกล้าเจ้าอยู่หัว ทั้งนี้จึงเป็นเหตุให้ผู้อ่านสามารถอ่านแล้วเข้าใจง่าย และยังอยากติดตามการดำเนินเรื่องไปเรื่อยๆ

การใช้โวหาร

* การเปรียบเทียงสิ่งหนึ่งกับอีกสิ่งหนึ่ง

โวหารอุปมา สมเด็จกรมพระยาดำรงฯทรงเปรียบตัวพระองค์เป็นเหมือนม้าที่เป็นพระราชพาหนะที่พร้อมรับใช้พระบาทสมเด็จพระจุลจอมเกล้าฯทุกเมื่อ

เปรียบตัวเหมือนอย่างม้า ที่เป็นพาหนยาน

ผูกเครื่องบังเหียนอาน ประจำหน้าพลับพลาชัย

คอยพระประทับอาสน์ กระหยับบาทจะพาไคล

ตามแต่พระทัยไท ธ จะชักไปซ้ายขวา

ไกลใกล้ บ ได้เลือก จะกระเดือกเต็มประดา

ตราบเท่าจะถึงวา- ระชีวิตมลายปราน

* การเปรียบเทียบสิ่งหนึ่งเป็นอีกสิ่งหนึ่ง  
  โวหารภาพพจน์โดยใช้อุปลักษณ์ เปรียบพันธกรณีที่มีต่อชาติบ้านเมืองเป็นตะปู

ตะปูดอกใหญ่ตรึ้ง บาทา อยู่เฮย

จึง บ อาจลีลา คล่องได้

เชิญผู้ที่เมตตา แก่สัตว์ ปวงแฮ

ชักตะปูนี้ให้ ส่งข้าอัญขยม

ในฐานะที่พระองค์เป็นพระมหากษัตริย์ มีพันธกรณีมากมายต่อชาติบ้านเมือง ท่านจึงทรงเปรียบพันธกรณีเหล่านั้นเป็นตะปูดอกใหญ่ที่ตรึงพระบาทของพระองค์ไว้มิให้ก้าวย่างไปได้และขอให้ผู้ที่มีเมตตาชักตะปูดอกนี้ออกให้ด้วย

* การกล่าวผิดไปจากที่เป็นจริง  
  โวหารอติพจน์

อันพระประชวรครั้ง นี้แท้ทั้งผไทสยาม

เหล่าข้าพระบาทความ วิตกพันจะอุปมา

ประสาแต่อยู่ใกล้ ทั้งรู้ใช่ว่าหนักหนา

เลือดเนื้อผิเจือยา ให้หายได้จะชิงถวาย

จากพระนิพนธ์ข้างต้นนี้ มีสมเด็จกรมพระยาดำราชานุภาพได้แสดงถึงความวิตกกังวลและ

ความทุกข์ของประชาชนชาวไทยเนื่องมาจากพระอาการประชวรของพรบาทสมเด็จพระจุลจอมเกล้าฯ พระองค์จึงทรงกล่าวว่าถ้าเลือดเนื้อของพระองค์ สามารถเจือยาถวายให้หายประชวรได้ก็ยินดีจะทูลเกล้าฯถวาย

การอ่านและพิจารณาประโยชน์หรือคุณค่าในวรรณคดีและวรรณกรรม

คุณค่าด้านอารมณ์

จากพระราชนิพนธ์เรื่อง ขัตติยพันธกรณี ที่พระบามสมเด็จพระจุลจอมเกล้าเจ้าอยู่หัว และพระนิพนธ์ในสมเด็จพระบรมวงศ์เธอ กรมพระยาดำราชานุภาพ เป็นร้อยกรองบรรยายถึงความทุกข์แสนสาหัส จึงได้ทรงถ่ายทอดความรู้สึกและสร้างจินตภาพหรือทำให้เห็นภาพของสถานการณ์ ณ ขณะนั้นได้อย่างชัดเจน ทำให้เกิดความรู้สึกของความทุกข์ในพระราชหฤทัยของผู้ประพันธ์ข้างต้น

กวีที่ใช้ภาษาและก่อให้เกิดภาพพจน์แก่ผู้อ่าน โดยลักษณะเนื้อหาใช้การเปรียบเทียบกับสิ่งของต่างๆ ที่สามารถพบได้ในชีวิตประจำวันมาเปรียบเทียบด้วยโวหารที่คมคาย ดังตัวอย่าง

ตะปูดอกใหญ่ตรึ้ง บาทา อยู่เฮย

จึง บ อาจลีลา คล่องได้

เชิญผู้ที่เมตตา แก่สัตว์ ปวงแฮ

ชักตะปูนี้ให้ ส่งข้าอัญขยม

โคลงพระราชนิพนธ์ข้างต้น สร้างให้เห็นภาพที่ชัดเจน กวีใช้โวหารภาพพจน์ประเภทอุปลักษณ์ ทรงเปรียบความทุกข์ดั่งตะปูดอกใหญ่ ยึดตรึ่งอยู่ที่พระบาทของพระองค์ เนื่องจากทรงต้องรักษาบ้านเมืองไว้ให้แก่ประชาชนของท่าน “ตะปู” จึงเป็นโวหารภาพพจน์ที่แสดงที่ความทุกข์แสนสาหัสของกวีได้ชัดเจนและส่งผลให้เกิดจินตภาพ ถึงความรู้สึกดีงกล่าวต่อผู้อ่านได้ชัดเจน

คุณค่าด้านคุณธรรม

จากพระราชนิพนธ์เรื่อง ขัตติยพันธกรณี ทรงชี้ให้ผู้อ่านได้เห็นว่า ชีวิตนั้นต้องมีความทุกข์ และความสุขปะปนกันไปชึ่งเป็นเรื่องธรรมดา แม้แต่ผู้เป็นที่ได้รับการยกย่องก็ต้องเผชิญกับปัญหา เหล่านี้ แท้จริงแล้วพระองค์ก็ทรงเป็นมนุษย์ปุถุชนคนหนึ่งเมื่อต้องเจอกับความทุกข์นี้ ท่านก็ไม่สามารถหลีกเลี่ยงที่จะเกิดความรู้สึกท้อแท้สิ้นหวัง โคลงพระราชนิพรธ์ด้านล่างต่อไปนี้จึงมีคุณค่า ด้านคุณธรรม คือให้คติข้อคิดและคำสอนในการดำเนินชีวิตแก่ผู้อ่าน

ชีวิตมนุษย์นี้ เปลี่ยนแปลง จริงนอ

ทุกข์สุขพลิกแพลง มากครั้ง

โบราณท่านจึงแสดง เป็นเยี่ยง อย่างนา

ชั่วนับเจ็ดทีทั้ง เจ็ดข้างฝ่ายดี

เป็นเด็กมีสุขคล้าย ดีรฉาน

รู้สุขรู้ทุกข์หาญ ขลาดด้วย

ละอย่างละอย่างพาล หย่อยเพราะ เผลอแฮ

คล้ายกับผู้จนม้วย สิ้นชีพดับสูญ

ในส่วนของบุคคลที่มีความสามารถทางการประพันธ์ถ้าหากผู้แต่งนั้นมีอารมณ์สะเทือนใจ ประการใดเกิดขึ้นในชีวิต เมื่อประพันธ์ออกมาแล้วจะมีถ้อยคำที่ไหลลื่น และทรงพลังเกิดเป็นบทประพันธ์หรือวรรณคดีที่ล้ำเลิศและสนองต่อเจตนารมณ์ของผู้ประพันธ์ สามารถยกระดับจิตใจได้หรือเรียกอีกอย่างว่าการจรรโลงใจ

คุณค่าด้านสังคม

สำหรับคุณค่าด้านสังคมที่ได้จากอ่านพระราชนิพนธ์ทั้งหมดของเรื่องนี้ก็คือ การปลูก ฝั่งจิตสำนึกให้คนไทยรักชาติหวงแหนผืนแผ่นดินไทยไว้ให้อยู่ดำรงอยู่เรื่อยไป และทำให้ตระหนักถึงความเหนื่อยยากลำบากของบรรพบุรุษที่ต้องยอมแลกด้วยชีวิตเพื่อรักษผืนแผ่นดินนี้ไว้

คุณค่าด้านอื่นๆ

จากพระราชนิพนธ์เรื่อง ขัตติยพันธกรณี เนื้อหาเรื่องนี้ไม่ซับซ้อนยุ่งยากเมื่อนำมา เปรียบเทียบกับวรรณคดีอื่นๆ เนื่องจากว่าเป็นเรื่องที่เกิดขึ้นจริง จึงสามารถเข้าใจได้ง่าย เพราะฉะนั้นผู้อ่านสามารถนำข้อคิดและปรัชญาของท่านมาใช้ในชีวิตประจำวันหรือการดำเนินชีวิต ได้ไม่ว่าจะประสบปัญหาใดๆในชีวิตหรือภาระหน้าที่ที่จำเป็นต้องทำ

นอกจากนี้ บทพระราชนิพนธ์เรื่องนี้ทำให้ตระหนักถึงคุณค่าของเรื่องราวในประวัติศาสตร์ โดยเฉพาะเรื่องของพระมหากษัตริย์ที่เคยเกิดขึ้นมาก่อน

บรรณานุกรม

กระทรวงศึกษาธิการ ๒๕๕๕. หนังสือเรียน รายวิชาพื้นฐาน ภาษาไทยชั้นมัธยมศึกษาปีที่๖ วรรณคดีวิจักษ์. พิมพ์ครั้งที่๔. กรุงเทพมหานคร: โรงพิมพ์ สกสค. ลาดพร้าว.

ขัตติยพันธกรณี [ออนไลน์]. เข้าถึงเมื่อวันที่ 7 ธันวาคม 2560. สืบค้นจาก <https://hadeemah.wordpress>. com/มุมภาษาไทย-ม-6/ขัตติยพันธกรณี/

ขัตติยพันธกรณี [ออนไลน์]. เข้าถึงเมื่อวันที่ 7 ธันวาคม 2560. สืบค้นจาก <https://kingkarnk288>. wordpress.com/2015/08/15/ขัตติยพันธกรณี/

บทเรียนออนไลน์ วิชาภาษาไทย เรื่อง ขัตติยพันธกรณี [ออนไลน์]. เข้าถึงเมื่อวันที่ 7 ธันวาคม 2560. สืบค้น จาก <http://pppconnexted.trueplookpanya.com/learning/detail/31988>